अनन्या-"नहीं मैं आपके पास यहां नहीं रहूंगी। मैं अपनी मां के पास रहूंगी। मां के पास ढेर सारे पैसे होंगे। बड़ी सी गाड़ी होगी। खूबसूरत बंगला होगा। देश-विदेश में घूमने जाऊंगी। अपने फ़ेवरेट एक्टर्स से मिलूंगी। बहुत मज़ा आयेगा..। आप तो हर समय डांटते रहते हैं। मां को आप कम डांटते थे? कहते थे... तुम्हारा उच्चारण ठीक नहीं है....। लिंग का ग़लत प्रयोग करती हो....। चलती हो तो ऐसे ऐसे क्यों करती हो...। नाटक में छोटा सा रोल क्या देते थे हर बात पर नुक्स निकालते थे। लो देखो, मेरी मां क्या है..? कितनी बड़ी ऐक्ट्रेस है। एक बार मुंबई गयी तो क़ामयाब होकर ही अब लौटेगी। मुझे आपके पास नहीं रहना है। मैं अपनी मां के पास रहूंगी। वह आयी और मैं गयी। रहिएगा अकेले।"